金海街道（上海市）

金海街道，是上海市奉贤区下头一隻街道办事处，管辖范围东到金汇港，南至浦南运河，西至S4沪金高速公路，北到西渡街道金港村搭益民村村界，是行使奉贤现代农业园区里向居民个社会管理职能个行政区划。俗称“上海之鱼”个金海湖就来勒金海街道里向。

 历史 

金海街道辖区本来是奉贤现代农业园区，来勒原西渡镇东南部，1996年以县级金汇农业园区个名义设立，规划面积1平方千米，项目建设领导小组是1997年成立个。2000年成为市级农业园区，改名叫上海奉贤现代农业园区，当年8月份成立奉贤县农业发展有限公司以建设园区。2001年11月，上海奉贤农业园区管理委员会获批成立，园区界限亦变更为东起金汇港、西至上海市工业综合开发区，南到浦南运河，北临大叶公路，总面积扩大至18.49平方千米，奉浦大道作为分界线，北面是农产品加工区，南面是城市生态区，设有温室工程、出口蔬菜、生态园艺、良种繁育生产四隻功能区。2012年，政企分设，农业园区完全转变成企业化运作，当地个行政管理移交畀挂牌新设个金海社区办事处管理。2019年12月24号，上海市人民政府批准南桥镇里向析置出金海街道。

 行政区划 
居民委员会：金水苑社区居委会、金水新苑社区居委会、恒盛居委会、恒贤居委会、金水佳苑居委会、金水丽苑居委会、少湖社区居委会、龙潭社区居委会、文杏社区居委会、金水和苑居委会、金水璟苑居委会、正学社区居委会、丰乐社区居委会、恒隆社区居委会

村民委员会：韩树村村委会、陈谊村村委会、齐贤村村委会、龙潭村村委会、三长村村委会、陈家村村委会、屠家村村委会、丁家村村委会、石家村村委会

 参考 

 外部链接 
 金海街道